এবার কি বলিউডে মহাকুম্ভের মোনালিসা!

ঘুরে গিয়েছে তার ভাগ্যের চাকা। এবার নাকি তাঁকে বলিউডের পর্দায় তাকে দেখা যাবে! প্রয়াগ্রা যে পা রেখে রাতারাতি সেন্সেশন হয়ে উঠেছিলেন পাথরের মালা বিক্রেতা মোনালিসা।

বাড়িতে মা-বাবা, তুতো ভাই-বোন মিলিয়ে বড় পরিবার। এক বর্ণ লেখাপড়া জানেন না। তাই নিয়ে কোনও আক্ষেপ নেই তার। সাদামাটা যুক্তি, ‘আমি বিদেশে পড়তে গেলে মা-বাবাকে দেখবে, খাওয়াবে কে?’ এই কারণেই তিনি প্রতি বছর কুম্ভমেলায় আসেন। নানা রকম পাথর দিয়ে তৈরি রকমারি মালা বিক্রি করেন। ভালোই বিক্রি হত তার।

তবে বাদ সেধেছে ২০২৫। এক যুবক তার ভাসা ভাসা বিড়ালাক্ষীর ছবি তুলে সামাজিক যোগাযোগমাধ্যমে পোস্ট করেছিলেন। ব্যস, চোখ দিয়েই চোখের মণি প্রত্যেকের।

প্রসঙ্গত,এক গহনা প্রস্তুতকারক সংস্থার বিজ্ঞাপনের দূত হিসেবে সম্প্রতি তিনি নাকি একটি চুক্তিপত্র সই করেছেন। তারপরেই খবরে প্রকাশ তার প্রথম বলিউড ছবির পারিশ্রমিক নাকি অনেককে চমকে দিতে পারে। ‘The diary of Manipur’ ছবিতে মোনালিসাকে দেখা যাবে। আর এই ছবিতে নাকি বেশ মোটা অংকের পারিশ্রমিক পেতে চলেছেন। বলিউড সূত্রের খবর অনুযায়ী এই ছবির জন্য মহাকুম্ভের ভাইরাল গার্ল নাকি ২১ লক্ষ টাকা পারিশ্রমিক পেতে চলেছেন। একদিন পারিশ্রমিকও নাকি তিনি পেয়ে গেছেন। অনেকেরই ধারণা এই মেয়ের ভবিষ্যৎ নাকি বলিউডে পাকা!